《感寓 其三十四》
宋代·王称

翩翩游侠子，出入咸阳城。千金买意气，五陵交弟兄。

袖中徐匕首，拂拭秋霜明。十步杀一人，千里不留行。

世人矜勇智，中贵联芳声。末路贱行检，此辈方纵横。

至今季布死，尚识朱家名。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。